12.		ŽIADOSŤ OPRÁVNENÉHO PRESKÚMAŤ POSTUP
			POLICAJTA V PRÍPRAVNOM KONANÍ 
			(§ 210 Trestného poriadku) 
XY, nar. XX.XX.XXXX, trvalým bydliskom XXXXXX 
Okresná prokuratúra
XXXXXX
K č: ORP-XX/X-VYS-XX-XXXX
Žiadam Vás o preskúmanie postupu povereného príslušníka PZ (resp. vyšetrovateľa PZ, pozn. autora) v trestnej veci Ondreja Obvineného, ktorý je stíhaný za prečin krádeže podľa § 212 ods. 2 písm. a) Trestného zákona, keďže do dnešného dňa som nebol povereným príslušníkom PZ informovaný o priebehu vyšetrovania. 
XY
Poznámka
Obvinený, poškodený a zúčastnená osoba (len tieto osoby sú na tento postup oprávnené, pozn. autora) majú právo kedykoľvek v priebehu vyšetrovania alebo skráteného vyšetrovania žiadať prokurátora, aby bol preskúmaný postup policajta, najmä aby boli odstránené prieťahy alebo iné nedostatky vo vyšetrovaní alebo skrátenom vyšetrovaní. Policajt musí žiadosť prokurátorovi bez meškania predložiť. Prokurátor je povinný žiadosť preskúmať a o výsledku žiadateľa upovedomiť.
Žiadosť podľa § 210 Trestného poriadku je možné adresovať jednak prokuratúre, ale aj príslušnému poverenému príslušníkovi PZ alebo vyšetrovateľovi PZ, ktorí sú vo veci činní. 
Policajt po doručení takejto žiadosti je povinný bez meškania predložiť kompletný spisový materiál prokurátorovi na preskúmanie. Prokurátor následne spisový materiál preskúma a o vybavení upovedomí podávateľa žiadosti podľa § 210 Trestného poriadku. Právo žiadať prokurátora o preskúmanie postupu policajta má okrem poškodeného aj obvinený a aj zúčastnená osoba (osoba, ktorej vec má byť zhabaná).
Podľa vnútrorezortných predpisov Prokuratúry SR a podľa zákona č. 153/2001 Z. z. o prokuratúre v platnom znení je možné domáhať sa preskúmania postupu prokurátora s tým, že jeho postup bude preskúmavať prokurátor nadriadenej prokuratúry.
Podľa § 210 Trestného poriadku
Obvinený, poškodený a zúčastnená osoba majú právo kedykoľvek v priebehu vyšetrovania alebo skráteného vyšetrovania žiadať prokurátora, aby bol preskúmaný postup policajta, najmä aby boli odstránené prieťahy alebo iné nedostatky vo vyšetrovaní alebo skrátenom vyšetrovaní. Policajt musí žiadosť prokurátorovi bez meškania predložiť. Prokurátor je povinný žiadosť preskúmať a o výsledku žiadateľa upovedomiť.